stanford-oval/wikipedia huggingface dataset:
Einari Ketola
Valikoitu filmografia

Vihtori ja Klaara (1939)
Kuollut mies rakastuu (1942)
Niin se on, poijaat! (1942)
Niskavuoren Heta (1952)
Laivan kannella (1954)
Minä soitan sinulle illalla (1954)
Pekka ja Pätkä puistotäteinä (1955)
Pekka ja Pätkä pahassa pulassa (1955)
Kiinni on ja pysyy (1955)
Pekka ja Pätkä ketjukolarissa (1957)
Pekka ja Pätkä sammakkomiehinä (1959)
Pekka ja Pätkä mestarimaalareina (1959)
Pekka ja Pätkä neekereinä (1960)
Kankkulan kaivolla (1960)
Pojat (1962)
Asfalttilampaat (1968)
Aika hyvä ihmiseksi (1977)
Päivä ennen (1978)
Ihmemies (1979)
Aiheesta muualla

Einari Ketolan esitystuotanto Suomen äänitearkistossa (1901–1999)
Einari Ketolan sävellystuotanto Suomen äänitearkistossa (1901–1999)
Einari Ketolan sanoitustuotanto Suomen äänitearkistossa (1901–1999)
Einari Ketola Elonetissä.
Pietari Kettunen

Pietari Kettunen eli Tšena-Pekka (k. noin 1830) oli Vienan Karjalassa Vuokkiniemellä Tšenan kylässä 1800-luvun alussa asunut kansanrunoilija, joka kierteli myös ”laukkuryssänä” Suomen puolella ja valmisti talonpojille vällyjä, lammasnahkaturkkeja ja muita vaatekappaleita. Hän löysi itselleen vaimon, Kilposen Marin, Vesan kylästä Kiimingistä ja teki aiheesta runon. Kun Elias Lönnrot kävi 1830-luvulla  Vuokkiniemellä oli Pietari Kettunen jo kuollut, mutta hänen leskensä Mari oli vielä elossa.
Pietari Kettusen runoja

Kettusen naiminen Suomesta
Pia Pesonen

Pia Kristiina Pesonen (s. 1963) on suomalainen kirjailija ja roolittaja.
Pesonen on koulutukseltaan filosofian maisteri Helsingin yliopistosta, ja hän on opiskellut kirjoittamista Kriittisessä korkeakoulussa. Hän on työskennellyt muun muassa toimittajana ja opettajana sekä tutkijana Teatterikorkeakoulun näyttelijäntyön laitoksella. Pesonen on toinen Suomen suurimman casting-toimiston, Roolituspalvelun, perustajista. Hän on roolittanut yli 120 pitkää elokuvaa, joihin lukeutuvat muun muassa Puhdistus, Paha maa, Äideistä parhain ja Napapiirin sankarit.
Vuonna 2011 Teos julkaisi Pesosen esikoisteoksen, novellikokoelman Urho Kekkonen Straße. Vuonna 2013 sai ensi-iltansa kirjaan perustuva Marja Pyykön elokuva Kekkonen tulee!. Yleisradio on tuottanut kirjan tarinasta ”Itsenäisyyspäivä” Juha Rosman ohjaaman ja dramatisoiman lyhytelokuvan.
Elokuussa 2015 ilmestyi Pesosen esikoisromaani Maatuska.
Teokset

Urho Kekkonen Straße.  Teos, 2011.  ISBN 978-951-851-373-8.
Maatuska.  Teos, 2015.  ISBN 978-951-851-666-1.
Aiheesta muualla

Pia Pesosen haastattelu Prosak-proosaklubilla, Kirjastokaista-video 19.3.2013.
Pia Pesonen: Urho Kekkonen Straße Ylen Elävä arkisto. 17.3.2011.
Mikkola, Kaisu: Kekkoslovakian Amarcord Parnasso. 22.6.2011. (Arkistoitu sivu)
Viertola, Mari: Kyllä Kekkonen hoitaa TS.fi. 23.6.2011.
Donald McDermott

| Mitalit> Maa:   Yhdysvallat.Miesten pikaluistelu. Olympialaiset  | Mitalit> Maa:   Yhdysvallat.Miesten pikaluistelu. Olympialaiset  | Mitalit> Maa:   Yhdysvallat.Miesten pikaluistelu. Olympialaiset  | Maa:   Yhdysvallat> Miesten pikaluistelu. |
| --- | --- | --- | --- |
|  Hopeaa | Oslo 1952 | 500 m |  |
Donald Joseph ”Don” McDermott (7. joulukuuta 1929 Bronx, New York – 1. marraskuuta 2020) oli yhdysvaltalainen pikaluistelija ja olympiamitalisti.
McDermott saavutti 500 metrillä olympiahopeaa Oslossa 1952. Hän kilpaili myös Cortina d’Ampezzon talviolympialaisissa 1956.
Ellis Clarke

| Ellis Clarke |
| --- | --- |

Trinidad ja Tobagon presidentti
 1.8.1976 – 13.3.1987  
Edeltäjä:  -
Seuraaja:  Noor Hassanali
Trinidad ja Tobagon kenraalikuvernööri
 15.9.1972 – 1.8.1976  
Edeltäjä:  Solomon Hochoy
Seuraaja:  -
Henkilötiedot
Syntynyt: 28. joulukuuta 1917 Belmont
Kuollut: 30. joulukuuta 2010 (93 vuotta)
Puoliso:  Ermyntrude Hagley
Ellis Emmanuel Innocent Clarke TC GCMG (28. joulukuuta 1917 – 30. joulukuuta 2010) oli poliitikko, joka toimi vuosina 1973–1976 Trinidad ja Tobagon viimeisenä kenraalikuvernöörinä ja vuosina 1976–1987 maan ensimmäisenä presidenttinä.
Clarke syntyi Trinidad ja Tobagolla ja opiskeli Saint Mary's Collegessa Port-of-Spainissa. Myöhemmin hän lähti Englantiin ja valmistui Lontoon yliopistosta lakimieheksi. Hän pääsi Gray's Inniin, mutta palasi työskentelemään Port-of-Spainiin vuonna 1941.
Clarke oli vuonna 1962 käyttöön otetun Trinidad ja Tobagon perustuslain pääarkkitehteja. Maan saavutettua itsenäisyyden hän toimi sen suurlähettiläänä Yhdysvaltoihin, Kanadaan ja Meksikoon. Lisäksi hän edusti maataan YK:lle. Trinidad ja Tobagosta tuli tasavalta vuonna 1976, ja Clarke toimi sen presidenttinä, kunnes Michael J. Williams seurasi häntä vuonna 1986.
Clarke oli vuosikymmenten ajan naimisissa Lady Ermyntrude Clarken kanssa, mutta tämä kuoli vuonna 2002. Pari sai kolme yhteistä lasta.
Philadelphian pörssi

Philadelphian pörssi (Philadelphia Stock Exchange (PHLX), tunnetaan nykyisin nimellä NASDAQ OMX PHLX) on vanhin osakepörssi Yhdysvalloissa. Se perustettiin vuonna 1790. Sen omistaa nykyisin NASDAQ OMX ja se sijaitsee osoitteessa 1900 Market Street, Philadelphia Cityn sydämessä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Donald O. Hebb

Donald O. Hebb (22. heinäkuuta 1904 Chester, Kanada – 20. elokuuta 1985) oli kanadalainen psykologi, joka oli kiinnostunut aivojen ja mielen välisestä yhteydestä ja erityisesti oppimisen prosesseista.
Hebb aloitti työuransa opettajana Montrealin alueella ja jatkoi samaan aikaan psykologian opintojaan. Hän väitteli tohtoriksi vuonna 1932 Harvardin yliopistossa aiheenaan eläinten oppiminen. Hän jatkoi tutkimuksiaan aivojen rakenteen ja älyllisten toimintojen yhteyksistä. Hebbin vuonna 1949 ilmestyneellä kirjalla The Organization of Behaviour oli suuri vaikutus suhtautumiseen neuropsykologiaan ja psykologiaan yleensä. Kirjan tunnetuinta osaa kutsutaan Hebbin teoriaksi. Siinä kuvataan, miten hermosolujen väliset yhteydet muodostuvat kokemusten perusteella. Mitä useammin jotain yhteyttä käytetään, sitä vahvempi ja nopeampi siitä tulee.
Elokuvavuosi 1915

Tässä artikkelissa käsitellään vuoden 1915 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Charlie näytännössä
Charlie pankissa
A Fool There Was
Kansakunnan synty
Kesä
Kulkuri
Peski, Lappa ja poliisit
Rikosten runtelema
Uusi työpaikka
Aiheesta muualla

Elokuvavuosi 1915 Internet Movie Databasessa (englanniksi)
Pozzo della Chiana

Pozzo della Chiana on kylä (frazione) Foiano della Chianan kunnassa Arezzon maakunnassa Toscanan alueella Italiassa. Kylässä on 774 asukasta ja se sijaitsee 312 metrin korkeudella merenpinnasta. Kunnan keskustaajamaan on matkaa neljä ja puoli kilometriä.
Eisensteinin kokonaisluku

Eisensteinin kokonaisluvut muodostavat kolmiohilan.
Matematiikassa Eisensteinin luvut ovat Gotthold Eisensteinin mukaan nimetyt kompleksiluvut, jotka ovat muotoa
missä a ja b ovat kokonaislukuja ja
on ykkösen kuutiojuuri. Eisensteinin luvut muodostavat kompleksitasoon kolmiohilan toisin kuin Gaussin kokonaisluvut, jotka muodostavat neliöhilan.
Ominaisuuksia

Eisensteinin kokonaisluvut muostavat algebrallisen lukukunnan kommutatiivisen renkaan Q(ω). Eisensteinin kokonaisluvut ovat algebrallisia kokonaislukuja, sillä z = a + bω on pääpolynomin
juuri. Erityisesti ω toteuttaa yhtälön
Eisensteinin kokonaisluvun normi on sen itseisarvon neliö, eli
Siten Eisensteinin kokonaisluvun normi on kokonaisluku. Koska
on nollasta poikkeavan Eisensteinin kokonaisluvun normi positiivinen.
Eisensteinin kokonaislukujen muodostaman renkaan yksikköryhmä on syklinen ja sen virittää ykkösen kuudesjuuri. Ryhmä on muotoa
Nämä ovat ne Eisensteinin kokonaisluvut, joiden normi on 1.
Donald McWatters

| Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Maa:   Australia> Miesten maahockey. |
| --- | --- | --- | --- |
|  Pronssia | Tokio 1964 | joukkuekilpailu |  |
Donald McWatters (s. 23. tammikuuta 1941) on australialainen entinen maahockeypelaaja. Hän kilpaili vuoden 1964 kesäolympialaisissa Tokiossa ja kuului siellä pronssia saaneeseen joukkueeseen.
Piennarmatara

| Piennarmatara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Matarat Galium
Laji::  × pomeranicum
Kaksiosainen nimi
 Galium × pomeranicum  Retz. 
Katso myös
   Piennarmatara Wikispeciesissä   Piennarmatara Commonsissa 
Infobox OKNimi-testi OK: 
Piennarmatara (Galium × pomeranicum) on paimenmataran (Galium album) ja keltamataran (Galium verum) välinen risteymä. Vaikka piennarmatara on risteymä, se on edelleen lisääntymiskykyinen. Risteymän helppo muodostuminen uhkaa erityisesti keltamataraa, joka puhtaana lajina uhkaa hävitä. Piennarmatara luokitellaan myös Suomessa haitalliseksi vieraslajiksi.
Piennarmatara on ulkonäöltään kantalajiensa välimuoto. Lehdet ovat kapeansuikeita, hieman keltamataran neulasmaisia lehtiä leveämmät. Kukat ovat yleensä vaaleankeltaisia, mutta kukkien väri voi olla lähes millainen vain paimenmataran valkoisen keltamataran keltaisen väliltä. Piennarmataran ulkonäkö voi vaihdella alueellisesti huomattavastikin.
Piennarmataraa tavataan Suomessa etenkin Etelä-Suomessa, mutta havaintoja siitä on kuitenkin monin paikoin aina Oulun korkeudelle asti sekä jonkin verran myös Lapista.
Aiheesta muualla

Suomen Lajitietokeskus: Piennarmatara – Galium ×pomeranicum
Elävän musiikin yhdistykset

Elävän musiikin yhdistykset oli 1970-luvun lopulla alkanut ilmiö, jossa uuden aallon- ja punk-musiikin innoittamana monet nuoret musiikista ja nuorisokulttuurista kiinnostuneet perustivat yhdistyksiä, jotka järjestivät nuorisomusiikkikeikkoja, tukivat omaehtoista musiikkitoimintaa sekä muuta omaehtoista tai vaihtoehtoista nuorisokulttuuria. Tällaisen toiminnan paikkoja olivat esimerkiksi Helsingissä 'Lepakko' ja 'Kill City'.
Phil Prew

Phil Prew on brittiläinen Mercedeksen Formula 1 -tallin insinööri. Hän aloitti uransa McLarenilla vuonna 1997.
Prew toimi kaudet 2001–2004 David Coulthardin kisainsinöörinä, 2005–2006 Juan Pablo Montoyan ja Pedro de la Rosan, sekä kaudet 2007–2009 Lewis Hamiltonin kisainsinöörinä. Vuonna 2010 hän siirtyi tiimin pääinsinööriksi. 1. tammikuuta 2016 Prew aloitti Mercedeksen pääinsinöörinä.
Ura

| Kisainsinööri> Kaudet | Kisainsinööri> Kuljettaja | Kisainsinööri> Talli |  |
| --- | --- | --- | --- |
| 2001–2004 |  David Coulthard | McLaren |  |
| 2005–2006 |  Juan Pablo Montoya  Pedro de la Rosa | McLaren |  |
| 2007–2009 |  Lewis Hamilton | McLaren |  |
| Pääinsinööri | Pääinsinööri | Pääinsinööri |  |
Kaudet: Talli
2010–2015:  McLaren
2016–:  Mercedes
Aiheesta muualla

Linkedin
Donald Martino

Donald Martino (16. toukokuuta 1931 – 8. joulukuuta 2005) oli yhdysvaltalainen säveltäjä.
Martino syntyi New Jerseyssä ja opiskeli Ernst Baconin, Roger Sessionsin, Milton Babbittin ja Luigi Dallapiccolan johdolla. Pianisti Easley Blackwood tilasi Martinolta sonaatin Pianississimo, jonka oli määrä olla teknisesti vaativimpia kappaleita, joita oli koskaan kirjoitettu. Teos valmistui ja se on myös levytetty.
Martinolle myönnettiin vuonna 1974 Pulitzer-palkinto hänen kamarimusiikkiteoksestaan Notturno. Säveltäjä oli laivamatkalla Antigualle, kun hän yllättäen kuoli sairaskohtaukseen 74-vuotiaana.
Pesukarhut

| Pesukarhut |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Puolikarhut Procyonidae
Suku::  Pesukarhut Procyon  (Linnaeus,
Katso myös
   Pesukarhut Wikispeciesissä   Pesukarhut Commonsissa 
Infobox OKNimi-testi OK: 
Pesukarhut eli supit (Procyon) on puolikarhujen heimoon kuuluva nisäkässuku. Niillä on tuuhea, raidallinen häntä, ja ne ovat aktiivisia öiseen aikaan.
Pesukarhulajit

Pesukarhuja on seitsemää eri lajia:
suosupi Procyon cancrivorus
barbadosinsupi Procyon gloveralleni
tresmariasinsupi Procyon insularis
pesukarhu Procyon lotor
bahamansupi Procyon maynardi
guadeloupensupi Procyon minor
cozumelsaarensupi Procyon pygmaeus
Philadelphian kaupungintalo

Philadelphian kaupungintalo
Rakennuksen huipulla sijaitsee William Pennin pronssinen patsas
Philadelphian kaupungintalo (engl. Philadelphia City Hall) on rakennus Philadelphian kaupungissa Pennsylvanian osavaltiossa Yhdysvalloissa. Se on 167 metriä korkea.[lähde? ] Sitä alettiin rakentaa vuonna 1871, ja se valmistui vuonna 1901.[lähde? ] Rakennus tuli maksamaan yhteensä 24 miljoonaa Yhdysvaltain dollaria.[lähde? ] Rakennuksen materiaalina on käytetty kalkkikiveä, graniittia, marmoria ja pronssia. Se oli maailman korkein rakennus vuosina 1901–1908 ja Pennsylvanian korkein vuoteen 1932, jolloin Gulf Tower ohitti sen.[lähde? ] Rakennus edustaa empiretyyliä. Philadelphian kaupungintalon huipulla sijaitseva William Pennin pronssinen patsas on 11,3 metriä korkea ja painaa 27 tonnia.[lähde? ]
Aiheesta muualla

Kuvia tai muita tiedostoja aiheesta Philadelphian kaupungintalo Wikimedia Commonsissa
Elokuvavuosi 1911

Tässä artikkelissa käsitellään vuoden 1911 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Anna-Liisa
Hyökyaaltoja
L’Inferno
Kaksi kaupunkia
Mormonin uhri
Musta uni
Neljä paholaista
Palavat intohimot
Suurkaupungin yöelämän seuraukset
Aiheesta muualla

Elokuvavuosi 1911 Internet Movie Databasessa (englanniksi)
Elokuvavuosi 1910

Tässä artikkelissa käsitellään vuoden 1910 aikana julkaistuja elokuvia ja elokuvamaailman merkittäviä tapahtumia.
Uudet elokuvat

In Neighboring Kingdoms
Kuilu
The Household Pest
Valkoinen orjakauppa
Aiheesta muualla

Elokuvavuosi 1910 Internet Movie Databasessa (englanniksi)
Pelastusliivit

Mies pelastusliivit yllään.
Pelastusliivit ovat pelastautumisväline, jota käytetään vesillä. Väriltään niiden on oltava keltaisen ja punaisen väliltä tai täytettävä varoitusvaatteen värivaatimukset. Kelluntapukineiden värille ei ole vaatimuksia. Pelastusliivien avulla veden varaan joutunut pystyy kellumaan vakaassa selkäasennossa, ja liivien kelluntakauluksen tarkoitus on suojata myös tajuttoman ihmisen pään joutumasta veden alle. Pelastusliivien väri, heijastimet ja pilli parantavat käyttäjän näkyvyyttä ja löydettävyyttä.
Pelastusliivit ovat pakolliset veneilyvarusteet

Suomessa pelastusliivit ovat pakolliset liikkeellä olevassa moottorilla tai yli viiden metrin pituisessa purjeella varustetussa vesikulkuneuvossa. Pelastusliivien on oltava Henkilönsuojaindirektiivin (direktiivi 89/686/ETY muutoksineen on annettu Suomessa samansisältöisenä valtioneuvoston päätöksenä nro 1406/93 22.12.1993) mukaisesti tyyppihyväksyttyjä. Hyväksytyn mallin tunnistaa CE-merkinnästä.
Pelastusliivi tulee olla oikean kokoinen (painon ja rinnanympäryksen mukaan).
Luokittelu

Pelastusliivit jaetaan eri luokkiin kantavuuden tai käyttötarkoituksen mukaan
- Kelluntapukineet 50 N. Pukine on tarkoitettu käytettäväksi suojaisilla vesillä rannan läheisyydessä, kun apu on lähellä. Huom. vain uimataitoisten käyttöön. Liivit eivät käännä tajutonta henkilöä selinkelluntaan eli selkäasentoon.
- Pelastusliivit 100 N. Tarkoitettu suojaisille sisävesille. Suotuisissa oloissa liivit kääntävät tajuttoman ihmisen selkäasentoon noin 10 sekunnissa. Kovassa aallokossa niiden kantavuus ja toimivuus eivät riitä, varsinkaan jos käyttäjällä on yllään paljon vaatteita. Ilmaa sitova vaatetus ja käyttäjän ruumiinrakenne vaikuttavat pelastusliivin oikaisukykyyn.
- Pelastusliivit 150 N. Tarkoitettu rannikkovesille, yhdessä huonon sään vaatetuksen kanssa. Liivit kääntävät tajuttoman ihmisen selkäasentoon 5 sekunnissa.
- Pelastusliivit 275 N. Tarkoitettu avomerelle tai erittäin huonoon säähän rannikkovesille. Liivit kääntävät tajuttoman ihmisen selkäasentoon 5 sekunnissa. Jos käytetään paksua, ilmaa sitova vaatetusta tai jos käytetään painavia työvälineitä.
- Liivit erikoiskäyttöön 50-275 N. Esimerkiksi koskenlaskuun ja melontaan. 50 N liivit eivät käännä tajutonta henkilöä selkäasentoon. 100-275N liivit kääntävät tajuttoman ihmisen selkäasentoon liivin kantavuuden mukaan 5-10 sekunnissa.
- Valtamerialusten pelastusliivit (SOLAS-liivit). Näitä liivejä käytetään laivoilla. Ne ovat kansainvälisen merenkulku-organisaation (IMO) vaatimusten mukaisia. Liivit kääntävät tajuttoman ihmisen selkäasentoon.
Standardisarja EN ISO 12402, osat 1-10
Käyttötarkoitus

Pelastusliivien tarkoitus on estää veden varaan joutunutta hukkumasta sekä helpottaa vedenvaraan joutuneen pelastamista. Ne eivät estä hypotermiaa, mutta ne mahdollistavat kellumisen sikiöasennossa (ns. help-asento), mikä vähentää lämpöhukkaa. Hypotermialta suojautumiseksi markkinoilta löytyy myös pelastuspukuja, jotka suojaavat kylmän veden vaikutukselta.
Pelastusliivejä koskevat määräykset

Pelastusliivit kuuluvat henkilösuojaimiin, joiden standardoinnista määrätään EU-alueella neuvoston direktiivillä 89/686/ETY. Direktiivi on julkaistu Suomessa valtioneuvoston päätöksenä nro 1406/93 22.12.1993.
Määräysten mukaan pelastusliivi on suunniteltava ja valmistettava siten, että käyttäjän on mahdollisimman helppo pukea se oikein päälleen ja että se ulkoiset tekijät, kuten työliikkeet ja työasennot, huomioon ottaen myös pysyy päällä ennakoitavan käyttöajan.
Pelastusliivien varusteet

Turvallisuuden parantamiseksi pelastusliivit ovat usein varustettu yhdellä tai kahdella haarahihnalla, joiden tarkoitus on estää käyttäjää luiskahtamaan ulos pelastusliiveistä veden varaan jouduttaessa ja pelastustilanteissa. Joissakin pelastusliiveissä voi olla mukana turvavaljaat, joihin voidaan kiinnittää turvaköysi, joka estää henkilöä putoamasta tai joudumista turvaköyden pituutta kauemmaksi. Kaikissa pelastusliiveissä on aina kaulukseen sijoitetut heijastimet sekä vasemmalta puolelta löytyvä pilli.
Wikimedia Commonsissa on kuvia tai muita tiedostoja aiheesta .
Elävä voima

Elävä voima on sodankäynnissä vastustajan tuhottavaa henkilöstöä.
Tuhottavia koneita, laitteita, ajoneuvoja tai muita sellaisia kutsutaan puolestaan kalustoksi.
Elävän voiman tappiot lasketaan kaatuneina (kuolleina) ja haavoittuneina (vammautuneina), kun taas kaluston vahinkoja kutsutaan kalustotappioiksi. Esimerkiksi tykissä voi olla kahdenlaisia kranaatteja tuhottavista kohteista riippuen. Elävää voimaa vastaan sirpalekranaatteja ja kalustoa, esimerkiksi panssarivaunua, vastaan sen sisään teräksisen suojapanssarin tunkeutuvia ontelokranaatteja.
Elokuvavuosi 1914

Tässä artikkelissa käsitellään vuoden 1914 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Cabiria
Chaplin reportterina
Charlie sateessa
Kaksi sankaria
Kaksikymmentä minuuttia rakkautta
Kaksoiselämää
Kalle Pettersson
Kid Auto Races at Venice
Käpäsen rakkausseikkailu
Nainen, jonkas minulle annoit
The New Janitor
Pirteä ja kadonnut kori
Salainen perintömääräys
Se kolmas
The Squaw Man
Tuiskusen kuherruskuukausi
Vieraalla maaperällä
Väärennetty osoite
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvavuosi 1914 Internet Movie Databasessa (englanniksi)
Ellis Marsalis Jr.

| Ellis Marsalis Jr>  |
| --- | --- |
 Marsalis vuonna 2007
Henkilötiedot
Syntynyt: 14. marraskuuta 1934 New Orleans, Louisiana, Yhdysvallat
Kuollut: 1. huhtikuuta 2020 (85 vuotta) New Orleans, Louisiana, Yhdysvallat
Kansalaisuus:   Yhdysvallat
Muusikko
Aktiivisena:  1949–2020
Tyylilajit:  Jazz
Soittimet:  piano ja saksofoni 
Levy-yhtiöt:  Elm, Blue Note, Columbia, Sony
Aiheesta muualla
www.ellismarsalis.com
  [ Muokkaa Wikidatassa ] [ ohje ]  
Ellis Louis Marsalis Jr. (14. marraskuuta 1934 New Orleans, Louisiana, Yhdysvallat – 1. huhtikuuta 2020 New Orleans, Louisiana, Yhdysvallat) oli yhdysvaltalainen jazzpianisti. 1940-luvulla uransa aloittanut Marsalis sai suuremmin huomiota 1980- ja 1990-luvuilla musikaalisen perheen patriarkkana. Hänen poikansa Branford ja Wynton ovat myös tunnettuja muusikoita. Marsalis kuoli covid-19-tautiin huhtikuussa 2020.
Aiheesta muualla

Kuvia tai muita tiedostoja aiheesta Ellis Marsalis Jr. Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ellis Marsalis Jr.
Käännös suomeksi
Poésie

| Poésie |
| --- | --- |

Nimi:  Poésie
Tekijä:  Otto Mäkilä
Valmistumisvuosi:  1938
Teostyyppi:  Maalaus
Materiaali:  Öljyväri ja vaneri (maalauspohja)
Korkeus:  46  cm
Leveys:  60  cm
Kokoelma:  Turun taidemuseo
Sijainti:  Turun taidemuseo
Poésie on Otto Mäkilän klassikoksi sanottu maalaus vuodelta 1938.
Maalaus kuvaa punaista hevosta, ja etualalla vaaleanpunaista miestä lepäämässä vihreällä niityllä. Pastoraalisen ja panteismihenkisen maalauksen värit ovat intensiivisiä. Maalaustyylissä on matisselaista henkeä. Mäkilä yhdistää maalaustensa hahmoissa usein modernismia ja klassismia. Muutamilla viivoilla luonnostellut hahmot saavat ajattoman alastomuutensa ja kreikkalaisen profiilinsa antiikista. Horisonttiviiva tuo mukaan tilaan ja sijoittaa hahmot mielen maisemaan.
Poésie on runollinen näky, joka muistuttaa ihmisen yhteydestä luontoon. Mukana on panteistista salaperäistä ja tuntematonta maailmaa. Mäkilän oppaana tämänsuuntaisissa ajatuksissa oli ollut Rabindranath Tagore.
Poésie on Turun taidemuseon omistuksessa.
Piennarnahkajäkälä

| Piennarnahkajäkälä |
| --- | --- |

Uhanalaisuusluokitus
 
Suomessa::  Elinvoimainen
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Nahkajäkälät Peltigerales
Heimo::  Nahkajäkälät Peltigeraceae
Suku::  Nahkajäkälät Peltigera
Laji::  ponojensis
Kaksiosainen nimi
 Peltigera ponojensis  Gylen. 
Katso myös
   Piennarnahkajäkälä Wikispeciesissä   Piennarnahkajäkälä Commonsissa 
Infobox OKNimi-testi OK: 
Piennarnahkajäkälä (Peltigera ponojensis) on nahkajäkälien sukuun kuuluva jäkälä. Sen yläpinta on harmaa tai ruskettuva ja huopakarvainen. Alapinnan suonet ovat vaaleita. Liuskat ovat noin yhden senttimetrin levyisiä. Kasvaa paljaalla kivennäismaalla teiden varsilla ja kedoilla. Piennarnahkajäkälältä jäkäläaineet eli sekundaariset aineenvaihduntatuotteet puuttuvat.
Aiheesta muualla

Laji.fi: Piennarnahkajäkälä (Peltigera ponojensis)
Luopioisten kasvisto: Piennarnahkajäkälä (Peltigera ponojensis)
ITIS: Peltigera ponojensis (englanniksi)
UniProt: Taxonomy - Peltigera ponojensis (englanniksi)
Global Biodiversity Information Facility (GBIF): Peltigera ponojensis (englanniksi)
Consortium of Lichen Herbaria: Peltigera ponojensis (englanniksi)
Italic 7.0, The Information System on Italian Lichens: Peltigera ponojensis (englanniksi)
PheroBase: Semiochemicals of Peltigera ponojensis (Arkistoitu – Internet Archive) (englanniksi)
Donald Petrie
Aiheesta muualla

Donald Petrie Internet Movie Databasessa. (englanniksi)
Donald Petrie Elonetissä.